钦定古今图书集成/明伦汇编/闺媛典/第042卷 > 卢氏女
## 钦定古今图书集成/明伦汇编/闺媛典/第042卷 > 卢氏女

按《无锡县志》：卢氏女，父文烈，幼与讲古节孝事颇省
大要，甚爱之。年十六，父病革，谓曰：“汝母年尚少，二弟
幼，汝嫁母弟将何依？”女泣曰：“女在勿忧，儿愿终身不
嫁，与母弟相守。”父乃瞑，女饮泣三年，母曰：“吾力尚不
能保汝二弟，况能及汝？”女曰：“当自食。”遂独处一室，为
网巾以自给，井上有弃菜叶，辄拾以佐餐。既稍给，节
《口祭》。先以养弟。为弟娶妇。妇间忤其姑，女辄不食自
责，妇遂化焉。